Uporabniški priročnik za VAIO Serije SVE1411/SVE1511/SVE1711

Opravilo

# Ustvarjanje diska Recovery Media

Upoštevajte spodnja navodila za ustvarjanje diska Recovery Media.

## Kako ustvariti disk Recovery Media

Namig

- V ta namen lahko uporabljate optične diske in pomnilniške ključke USB. Priporočena je uporaba nosilcev podatkov DVD-R ali BD-R, saj lahko podatke s pomnilniškega ključka USB pomotoma izbrišete.
  Vrste nosilcev podatkov, ki jih podpira vaš računalnik VAIO, se razlikujejo glede na model, ki ste ga kupili.

- Vrste nosilcev podatkov, ki jih lahko uporabite kot disk Recovery Media so: DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  Med ustvarjanjem diska Recovery Media so prikazani naslednji podatki: mediji, ki jih podpira računalnik VAIO, število zahtevanih diskov in zahtevana zmogljivost pomnilniškega ključka USB.

1. Z računalnikom VAIO vzpostavite internetno povezavo, nato pa s programom VAIO Update prenesite in namestite najnovejše posodobitve.

1. Kliknite (Start), Vsi programi in nato VAIO Care.

Če se prikaže okno Nadzor uporabniškega računa, kliknite Da.
Namig

- Če ste v računalnik VAIO trenutno prijavljeni kot standardni uporabnik, boste morda morali vnesti skrbniško ime in geslo.

1. Kliknite Advanced Tools, Restore and recovery in Create Recovery Media.

1. Pozorno preberite navodila na zaslonu, nato pa kliknite Next.

1. Upoštevajte navodila na zaslonu.

Opomba

- Preden se prikaže trenutno stanje postopka, lahko traja nekaj časa.

- Pri ustvarjanju diska Recovery Media tega ne izvrzite ali odklopite, saj lahko tako prekinete postopek.

- Disk Recovery Media hranite na varnem mestu.

## Opombe v zvezi z ustvarjanjem diska Recovery Media

- Disk Recovery Media je namenjen samo za uporabo v računalniku, v katerem je bil ustvarjen.

- Disk Recovery Media ustvarite takoj, ko je računalnik VAIO pripravljen za uporabo. V naslednjih primerih morda ne boste mogli obnoviti računalnika iz obnovitvene particije in boste potrebovali disk Recovery Media:

- Območje za obnovitev ste spremenili s programom za spreminjanje podatkov.

- Vnaprej nameščeni operacijski sistem ste v računalniku zamenjali z drugim.

- Vgrajeno napravo za shranjevanje ste formatirali brez programske opreme VAIO Care Rescue.

- Površine diskov se ne dotikajte in pazite, da ne pride v stik z umazanijo. Zaradi prstnih odtisov ali prahu na površini se lahko pojavijo napake pri branju/zapisovanju.

- Odvisno od modela, ki ste ga kupili, zaradi pomanjkanja prostora na disku morda ne boste mogli ustvariti diska Recovery Media z optičnimi diski, razen z diskom DVD-R.

- Ko kot disk Recovery Media uporabljate pomnilniški ključek USB, si najprej oglejte datoteko pomoči programa VAIO Care.

Sorodna tema
O obnovitvi
Obnovitev z obnovitvene particije
Obnovitev z diskom Recovery Media
Opombe v zvezi z obnavljanjem