Uporabniški priročnik za VAIO Serije SVE1411/SVE1511/SVE1711

Opravilo

# Ustvarjanje/spreminjanje/odstranjevanje gesla za sistem Windows

Z nastavitvijo gesla za sistem Windows lahko zaščitite svoj računalnik VAIO pred nepooblaščenim dostopom, saj mora uporabnik ob vklopu računalnika ali prehodu iz načina varčevanja z energijo v normalni način vnesti geslo.
Več informacij o nastavitvah gesla za sistem Windows najdete v Pomoči in podpori sistema Windows.

1. Kliknite (Start) in Nadzorna plošča.

1. Kliknite Uporabniški računi in družinska varnost ali Uporabniški računi.

1. Kliknite možnost Uporabniški računi.

1. Kliknite Ustvarite geslo za svoj račun, Spremenite svoje geslo ali Odstranite svoje geslo.

1. Upoštevajte navodila za vnos gesla na zaslonu, nato pa pritisnite tipko Enter.

Opomba

- Gesla ne smete pozabiti. Zapišite si ga in ga shranite na varno mesto.

Namig

- Vnesete lahko namig, s katerim se boste lažje spomnili gesla v primeru, da ga pozabite. Ustvarite lahko tudi disk za ponastavitev gesla, s katerim boste lahko ustvarili novo geslo. Več informacij o nastavitvah gesla za sistem Windows najdete v Pomoči in podpori sistema Windows.

Sorodna tema
Nastavitev/spreminjanje gesla ob zagonu