Uporabniški priročnik za VAIO Serije SVE1411/SVE1511/SVE1711

# Pozdravljeni

Čestitamo vam za nakup računalnika VAIO(R).
Ta Uporabniški priročnik – predstavitvena različica vam zagotavlja omejene informacije o vašem računalniku VAIO. Če želite to datoteko posodobiti na polno različico Uporabniškega priročnika, si za več informacij oglejte poglavje Posodabljanje uporabniškega priročnika na najnovejšo različico [Podrobnosti].

Posodabljanje uporabniškega priročnika na najnovejšo različico

Povezovanje v internet

Posodabljanje računalnika VAIO

Odpravljanje težav v računalniku VAIO s programom VAIO Care

Informacije o podpori

Blagovne znamke

^ Na vrh

# Posodabljanje uporabniškega priročnika na najnovejšo različico

Ko ta Uporabniški priročnik - predstavitveno različico posodobite prek interneta, lahko prenesete polno različico Uporabniškega priročnika s podrobnimi informacijami o računalniku VAIO.
Ko je Uporabniški priročnik posodobljen na polno različico, vam je na voljo tudi, ko niste povezani v internet.
S polno različico Uporabniškega priročnika si lahko ogledate naslednje informacije:

- opis delov,

- funkcije in navodila za delo,

- previdnostne ukrepe,

- odpravljanje težav.

Spodaj je prikazan posnetek zaslona v angleščini.
* Oblika in vsebina zaslona se lahko razlikujeta od prikazane različice.

## Prenos polne različice Uporabniškega priročnika

1. Računalnik VAIO povežite v internet. [Podrobnosti]

1. Zaprite to okno in kliknite (Start), Vsi programi in ponovno VAIO Manual.

1. Prikaže se okno s pozivom za posodobitev priročnika. Upoštevajte navodila na zaslonu.

Ta datoteka se bo samodejno posodobila na polno različico Uporabniškega priročnika.
Če se okno s pozivom za posodobitev Uporabniškega priročnika ne prikaže, preverite, ali je računalnik VAIO povezan v internet, in ponovite zgornje korake.
Če se okno za posodobitev še vedno ne prikaže, zaženite program VAIO Update, prek katerega lahko ročno poiščete Uporabniški priročnik in ga prenesete. Za več informacij o programu VAIO Update glejte poglavje Posodabljanje računalnika VAIO [Podrobnosti].
Namig

- Posodobitev lahko traja nekaj časa.

## Ogled datotek s pomočjo za operacijski sistem Windows in opravila, povezana s programsko opremo

Če se pri delovanju računalnika VAIO pojavijo težave, preiščite Pomoč in podporo sistema Windows ali datoteke s pomočjo, vključene v programe.
Za dostop do Pomoči in podpore sistema Windows, kliknite (Start) ter Pomoč in podpora.
^ Na vrh

# Povezovanje v internet

Preden posodobite Uporabniški priročnik na polno različico, povežite računalnik VAIO v internet.

## Pred povezovanjem v internet

Preden začnete uporabljati internet, boste morali pri ponudniku internetnih storitev (ISP) izbrati ustrezen paket in nastaviti naprave, ki jih računalnik VAIO potrebuje za povezovanje v internet.
Na voljo so lahko naslednje vrste storitev internetne povezave (odvisno od ponudnika):

- Optična povezava (FTTH)

- Digitalna naročniška linija (DSL)

- Kabelski modem

- Satelitska povezava

- Klicna povezava

Za več informacij o napravah, ki jih potrebujete za dostop do interneta, in načinu povezave računalnika VAIO v internet, se obrnite na svojega ponudnika ISP.
Spodaj je naveden primer enega od načinov povezave v internet.

1. internet

1. modem

1. usmerjevalnik/dostopna točka

1. kabel LAN (ni priložen) ali brezžična povezava LAN

## Uporaba omrežja (LAN)

Svoj računalnik VAIO lahko v omrežje povežete prek kabla LAN. En konec kabla LAN priključite v vrata LAN na računalniku, drugi konec pa v omrežje. Za podrobnejše nastavitve in naprave, ki jih potrebujete za dostop prek omrežja LAN, se obrnite na skrbnika omrežja.
Opomba

- Povezovanje, način povezovanja ali zahtevane naprave se lahko razlikujejo glede na omrežno okolje.

## Uporaba brezžičnega omrežja LAN (Wi-Fi)

Najprej morate vzpostaviti brezžično komunikacijo LAN med računalnikom VAIO in dostopno točko (ni priložena). Več informacij najdete v razdelku Pomoč in podpora sistema Windows.

## Zagon brezžične komunikacije s programsko opremo VAIO Easy Connect

Brezžično povezavo LAN lahko enostavno nastavite tako, da upoštevate navodila v programski opremi VAIO Easy Connect. Programska oprema VAIO Easy Connect vam pomaga zlasti, ko doma prvič ustvarjate brezžično povezavo v internet, ali ko se povežete v javno brezžično omrežje (točko Wi-Fi).

1. Kliknite (Start), Vsi programi, VAIO Easy Connect in Easy Internet Connection Setup.

1. Za nastavitev brezžične povezave LAN upoštevajte navodila na zaslonu.

^ Na vrh

# Posodabljanje računalnika VAIO

Prepričajte se, da ste računalnik VAIO posodobili z naslednjo programsko opremo, ki izboljša učinkovitost, varnost in funkcionalnost računalnika.
Opomba

- Za prenos posodobitev mora biti računalnik VAIO povezan v internet.

## Uporaba funkcije Windows Update

Funkcija Windows Update omogoča večjo stabilnost računalnika VAIO.

1. Kliknite (Start), Vsi programi in nato Windows Update.

1. Upoštevajte navodila na zaslonu.

## Uporaba funkcije VAIO Update

VAIO Update vas samodejno obvešča o novih posodobitvah, ki so v internetu na voljo za prenos in namestitev v računalnik VAIO.

1. Kliknite (Start), Vsi programi in nato VAIO Care.

1. Ko se zažene VAIO Care, kliknite VAIO Software in VAIO Update.

1. Upoštevajte navodila na zaslonu.

## Posodobitev protivirusne programske opreme

Stalno posodabljajte programe za varnost v internetu in tako zaščitite računalnik VAIO pred varnostnimi grožnjami. Posodobitve lahko prenesete s spletne strani proizvajalca in jih nato namestite.

1. Kliknite (Start), Vsi programi in nato izberite protivirusno programsko opremo.

1. Za dokončanje posodabljanja upoštevajte navodila na zaslonu.

^ Na vrh

# Odpravljanje težav v računalniku VAIO s programom VAIO Care

S programom VAIO Care lahko redno izvajate preverjanja stanja in natančne prilagoditve sistema računalnika VAIO ter tako omogočite, da stalno deluje na optimalni ravni. Če se pojavi težava, zaženite program VAIO Care.
Program VAIO Care zagotovi ustrezne ukrepe in informacije o podpori za odpravo težave.

## Zagon programa VAIO Care

Ko je računalnik VAIO vklopljen, pritisnite gumb ASSIST.
Spodaj je prikazan posnetek zaslona v angleščini.
* Oblika in vsebina zaslona se lahko razlikujeta od prikazane različice.
Namig

- Za zagon programa VAIO Care lahko kliknete tudi (Start), Vsi programi in VAIO Care.

- Več informacij najdete v datoteki s pomočjo za program VAIO Care.

- Če pritisnete tipko ASSIST, ko je računalnik VAIO izklopljen, se zažene program VAIO Care Rescue. Program VAIO Care Rescue se lahko uporabi za obnovitev računalnika v primeru večje napake, na primer, ko se sistem Windows ne zažene.

^ Na vrh

# Informacije o podpori

Spletno mesto Sony s podporo zagotavlja takojšnji dostop do informacij o pogostih težavah. Informacije o podpori, kot je spletni naslov URL, najdete v razdelku Contact & Support v programu VAIO Care ali priloženem Priročniku za hitri začetek.
^ Na vrh

# Blagovne znamke

- SONY in logotip SONY sta registrirani blagovni znamki družbe Sony Corporation.

- VAIO, logotip VAIO in drugi izdelki ali imena storitev Sony so blagovne znamke ali registrirane blagovne znamke družbe Sony Corporation ali katere koli od njenih povezanih družb.

- Windows in logotip Windows sta registrirani blagovni znamki ali blagovni znamki družbe Microsoft Corporation v Združenih državah in/ali drugih državah.

- Vsa druga imena sistemov, izdelkov in storitev so blagovne znamke njihovih lastnikov.

- V priročniku oznaki TM ali (R) nista določeni.

^ Na vrh
Copyright 2012 Sony Corporation