Uporabniški priročnik za VAIO Serije SVE1411/SVE1511/SVE1711

Opravilo

# Vzpostavljanje brezžične komunikacije LAN

S programom VAIO Smart Network lahko med računalnikom VAIO in dostopno točko (ni priložena) vzpostavite brezžično komunikacijo LAN. Pred uporabo brezžične povezave LAN preverite, ali je dostopna točka vklopljena in ali deluje.
Za pravilno uporabo preberite navodila v poglavju Pred uporabo brezžične povezave LAN. [Podrobnosti]

1. Kliknite (Start), Vsi programi in nato VAIO Smart Network ali pa kliknite (ikona programa VAIO Smart Network) v območju za obvestila na namizju.

1. Preverite, ali je posamezno stikalo ob možnosti Wireless Functions in Wireless LAN nastavljeno na On.

Če je nastavljeno na Off, ga kliknite in preklopite na On.
Namig

- Preverite, ali lučka WIRELESS [Podrobnosti] sveti.

- Če je v oknu VAIO Smart Network prikazana možnost Wi-Fi Direct, lahko uporabite funkcijo Wi-Fi Direct. Več informacij najdete v datoteki s pomočjo za program VAIO Smart Network.

1. V oknu VAIO Smart Network izberite način, ki ustreza brezžični povezavi LAN.

Več informacij o funkcijah najdete v datoteki s pomočjo za program VAIO Smart Network.

1. V območju za obvestila na namizju kliknite ali (ikona omrežja).

1. Izberite želeno dostopno točko in kliknite Vzpostavi povezavo.

Ko je povezava vzpostavljena, se v polju izbrane brezžične dostopne točke prikaže sporočilo Povezava je vzpostavljena.
Če ne najdete želene dostopne točke, kliknite (Osveži).
Če se prikaže okno za vnos varnostnega ključa [Podrobnosti], vnesite varnostni ključ in kliknite V redu. Varnostni ključi razlikujejo med malimi in velikimi črkami.
Opomba

- Pri modelih s standardom IEEE 802.11a/b/g/n računalnik VAIO ne more vzpostaviti povezave z dostopno točko brezžičnega omrežja LAN s frekvenčnim pasom 5 GHz, če je omogočena samo funkcija brezžične povezave LAN s frekvenčnim pasom 2,4 GHz. Ko je omogočena samo funkcija brezžične povezave LAN s frekvenčnim pasom 5 GHz, računalnik prav tako ne more vzpostaviti povezave z dostopno točko brezžičnega omrežja LAN s frekvenčnim pasom 2,4 GHz.
  Pri modelih s standardom IEEE 802.11b/g/n računalnik ne more vzpostaviti povezave z dostopno točko, če je funkcija brezžične povezave LAN s frekvenčnim pasom 2,4 GHz onemogočena. Računalnik prav tako ne more vzpostaviti povezave z dostopno točko brezžičnega omrežja LAN s frekvenčnim pasom 5 GHz.

- Preden vzpostavite komunikacijo po brezžični povezavi LAN, lahko iskanje in vzpostavljanje povezave z dostopno točko brezžičnega omrežja LAN traja nekaj časa.

Namig

- Ko vnesete varnostni ključ in povežete računalnik VAIO z dostopno točko, je dostopna točka registrirana v računalniku. Za prihodnje povezave vam ni treba vnašati varnostnega ključa.

## Preverjanje stanja brezžične povezave LAN

Če želite preveriti stanje brezžične povezave LAN, na primer dostopno točko, s katero je računalnik VAIO trenutno povezan, se v območju za obvestila na namizju s kazalcem miške pomaknite nad ikono ali (ikona omrežja).
Sorodna tema
O standardih brezžičnega omrežja LAN
Pred uporabo brezžične povezave LAN
Prekinjanje brezžične komunikacije LAN
Opombe v zvezi z uporabo funkcije brezžične povezave LAN
O varnostnem ključu za brezžično povezavo LAN