Uporabniški priročnik za VAIO Serije SVE1411/SVE1511/SVE1711

Opravilo

# Nastavitev/spreminjanje gesla ob zagonu

Za zagon računalnika VAIO lahko s funkcijo BIOS-a nastavite geslo (geslo ob zagonu). Ko se prikaže logotip VAIO, se pojavi poziv za vnos gesla ob zagonu, s katerim zaženete računalnik.
Obstajata dve vrsti gesel. Najprej nastavite skrbniško geslo.

- Skrbniško geslo za napravo:
  uporabnikom s skrbniškimi pravicami dovoljuje spreminjanje vseh nastavitvenih možnosti na nastavitvenem zaslonu BIOS-a ter zagon računalnika VAIO.

- Uporabniško geslo (za uporabnike brez skrbniških pravic):
  standardnim uporabnikom dovoljuje spreminjanje nekaterih nastavitvenih možnosti BIOS-a ter zagon računalnika VAIO. Če želite nastaviti uporabniško geslo, morate najprej nastaviti skrbniškega.

1. Vklopite računalnik VAIO in pritiskajte tipko F2, dokler ne izgine logotip VAIO.

Če ste geslo že nastavili, ga vnesite. Če nameravate spremeniti trenutno geslo, vnesite tistega, ki ga želite spremeniti. (Če želite na primer spremeniti skrbniško geslo, vnesite tega.)
Pojavi se nastavitveni zaslon BIOS-a. Če se zaslon ne pojavi, znova zaženite računalnik in poskusite še enkrat.

1. Pritisnite tipko ali , da izberete kartico Security, nato izberite Set Machine Password ali Set User Password, in pritisnite tipko Enter.

Pojavi se zaslon za vnos gesla.

1. Vnesite geslo in pritisnite tipko Enter.

Če ga želite spremeniti, vnesite trenutno in novo geslo. To je lahko sestavljeno iz največ 32 alfanumeričnih znakov (vključno s presledki) ter razlikuje med velikimi in malimi črkami.

1. Pritisnite tipko ali , da izberete Password when Power On, nato pritisnite tipko Enter in izberite Enabled.

1. Pritisnite tipko ali , da izberete kartico Exit, nato izberite Exit Setup in pritisnite tipko Enter.

1. Ko se pojavi poziv za potrditev, pritisnite tipko Enter.

Opomba

- Geslo zapišite, da ga ne boste pozabili.

- Če pozabite geslo, ne boste mogli zagnati računalnika VAIO.

- Uporabniško geslo lahko ponastavite na nastavitvenem zaslonu BIOS-a, tako da vnesete skrbniško geslo.

- Če pozabite skrbniško geslo, ga mora ponastaviti pooblaščeni servisni center ali služba za podporo strankam Sony. (Plačati boste morali stroške ponastavitve.)

Sorodna tema
Odstranjevanje gesla ob zagonu
Ustvarjanje/spreminjanje/odstranjevanje gesla za sistem Windows
Kaj naj storim, če pozabim geslo za vklop računalnika VAIO?