Uporabniški priročnik za VAIO Serije SVE1411/SVE1511/SVE1711

Opravilo

# Povezovanje naprave USB

V računalnik VAIO lahko priključite napravo USB (univerzalno serijsko vodilo), kot je miška, disketni pogon, zvočnik ali tiskalnik. Pri povezovanju boste morda morali namestiti programsko opremo za gonilnik naprave, ki je bila priložena napravi USB. Več informacij najdete v priročniku, ki ste ga dobili skupaj z napravo.

1. Izberite vrata USB (1), ki jih želite uporabiti.

1. Priključite kabel naprave USB (2) (ni priložen) v vrata USB.

Opomba

- Pred uporabo boste morda morali namestiti programsko opremo za gonilnik, ki je bila priložena napravi USB. Več informacij najdete v priročniku, ki ste ga dobili skupaj z napravo USB.

- Če želite tiskati dokumente, preverite, ali je tiskalnik USB združljiv z različico sistema Windows.

- Preden izključite zvočnike USB iz računalnika VAIO, ustavite predvajanje DVD-ja ali glasbe oz. izklopite računalnik. Če izključite zvočnike USB med predvajanjem, lahko pride do okvare.
  Informacije o odstranjevanju naprave USB najdete v priročniku, ki ste ga dobili skupaj z napravo.

- Upoštevajte spodnje opombe, da zaščitite računalnik VAIO in/ali naprave USB pred poškodbami:

- Ko premikate računalnik VAIO, v katerega so priključene naprave USB, zaščitite vrata USB pred udarci.

- Računalnika VAIO ne postavljajte v vrečko ali torbo, ko so vanj priključene naprave USB.

Namig

- Vrata USB na računalniku VAIO ustrezajo standardoma USB 2.0 in USB 3.0. Vrata USB, ki ustrezajo standardu USB 3.0, prepoznate po modri barvi.

- Poleg načinov prenosa s standardom USB 2.0, standard USB 3.0 določa ta način prenosa:

- SuperSpeed: hitrost prenosa 5 Gb/s.

Sorodna tema
Povezovanje zunanjega pogona DVD