Uporabniški priročnik za VAIO Serije SVE1411/SVE1511/SVE1711

Reference

# Uporaba sledilne tablice

Če s prstom potegnete po sledilni tablici, lahko premaknete kazalec na zaslonu računalnika.
Ko je kazalec na želenem elementu ali predmetu, pritisnite območje leve ali desne tipke, da izvršite različne ukaze ali prikažete menije.

1. Območje leve tipke

1. Območje desne tipke

Namig

- Oblika sledilne tablice se razlikuje glede na model računalnika.

### Klik

Ko je kazalec na želenem elementu ali predmetu, enkrat pritisnite območje leve tipke.
Lahko pa enkrat hitro tapnete sledilno tablico.

### Dvoklik

Ko je kazalec na želenem elementu ali predmetu, dvakrat hitro pritisnite območje leve tipke.
Lahko pa dvakrat hitro tapnete sledilno tablico.

### Klik z desno tipko

Ko je kazalec na želenem elementu ali predmetu, enkrat pritisnite območje desne tipke.
Prikažete lahko različne menije bližnjic, odvisno od mesta kazalca.

### Vlečenje

Ko je kazalec na želenem elementu ali predmetu, enkrat pritisnite območje leve tipke in medtem ko ga držite, s prstom potegnite po sledilni tablici.
Lahko pa dvakrat hitro tapnete sledilno tablico in pri drugem tapu s prstom potegnete po njej.

### Vlečenje in spuščanje

Povlecite ikono, na primer ikono datoteke, na ikono mape, okna ali programa in dvignite prst z območja leve tipke.
Lahko pa dvakrat hitro tapnete ikono in pri drugem tapu s prstom potegnete do želenega mesta, nato pa dvignite prst s sledilne tablice.

### Drsenje

Za navpično drsenje v aktivnem oknu z dvema prstoma potegnite navzgor in navzdol po sledilni tablici.
Za vodoravno drsenje v aktivnem oknu z dvema prstoma potegnite z ene strani sledilne tablice na drugo.

### Pomik nazaj ali naprej brez premikanja kazalca

V programu, ki podpira funkcijo za pomikanje nazaj/naprej, na primer v spletnem brskalniku, postavite tri prste na sledilno tablico in z njimi potegnite z ene strani na drugo, da se pomaknete nazaj/naprej, ne da bi premaknili kazalec.

### Povečevanje in pomanjševanje

V nekaterih programih, kot je pregledovalnik fotografij, lahko za povečevanje uporabite potezo s približevanjem dveh prstov na sledilni tablici. Razmaknite prsta, če želite povečati prikaz, in ju približajte, če želite pomanjšati prikaz.

### Zasuk

V nekaterih programih, kot je pregledovalnik fotografij, lahko za zasuk slike vlečete dva prsta v krogu po sledilni tablici.
Povlecite prsta v nasprotni smeri urnega kazalca za zasuk v levo in v smeri urnega kazalca za zasuk v desno.
Opomba

- Delovanje funkcije večkratnega dotika (drsenje, pomik nazaj/naprej, povečevanje/pomanjševanje, zasuk) je odvisno od programske opreme, ki jo uporabljate, in nastavitev sledilne tablice.

Namig

- Za podrobne informacije o uporabi sledilne tablice kliknite (Start), Vsi programi in VAIO Control Center ter si oglejte video z navodili v programu VAIO Control Center.

Sorodna tema
Omogočanje/onemogočanje sledilne tablice
Onemogočanje funkcije tapkanja na sledilni tablici
Omogočanje/onemogočanje funkcije večkratnega dotika