Uporabniški priročnik za VAIO Serije SVE1411/SVE1511/SVE1711

Reference

# Opombe v zvezi z uporabo pomnilniških kartic SD

Pred uporabo pomnilniških kartic SD preberite spodnje varnostne ukrepe za pravilno uporabo.

- Pomnilniško kartico SD hranite zunaj dosega otrok, saj obstaja nevarnost, da jo pogoltnejo.

- Priključka pomnilniške kartice SD se ne dotikajte s prsti ali kovinskimi predmeti.

- Pomnilniška kartica SD je sestavljena iz občutljivih elektronskih komponent. Varujte jo pred udarci, upogibanjem in padci.

- Pomnilniške kartice SD ne razstavljajte in je ne spreminjajte.

- Kartica ne sme priti v stik z vodo.

- Ne shranjujte je na mestu, ki je izpostavljeno:

- izjemno visokim temperaturam (na primer v avtu, ki ga pustite na soncu);

- neposredni sončni svetlobi;

- visoki vlažnosti ali jedkim snovem;

- čezmernim količinam prahu.

- Uporabljajte pomnilniške kartice SD in prilagojevalnike, združljive s standardi, ki jih podpira vaš računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na pomnilniško kartico SD z omogočeno zaščito pred pisanjem ni mogoče zapisovati podatkov.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

- odstranite pomnilniško kartico SD ali izklopite računalnik VAIO, medtem ko sveti lučka dostopa do medija;

- pomnilniško kartico SD uporabljate na mestu, kjer lahko njeno delovanje zmoti statična elektrika ali električni šum.

- Pri prenašanju pomnilniško kartico SD vedno spravite v ustrezen etui, da se izognete nastanku statične elektrike.

- Preden pomnilniško kartico SD uporabite v napravi, ki ni računalnik (na primer v digitalnem fotoaparatu ali prenosni zvočni napravi), jo s to napravo formatirajte (inicializirajte).
  Nekatere naprave morda ne podpirajo zapisa datotek za računalnike in prikažejo sporočilo, ki priporoča formatiranje pomnilniške kartice SD. V tem primeru podatke s kartice kopirajte v računalnik VAIO in kartico formatirajte z napravo. Vsi podatki na pomnilniški kartici SD bodo pri formatiranju izbrisani.
  Več informacij najdete v priročniku, ki ste ga dobili skupaj z napravo.

- V režo za pomnilniško kartico SD ne vstavljajte drugih predmetov.

- To režo lahko uporabljate samo za branje/pisanje na podprte pomnilniške kartice in ne v druge namene.

- Pomnilniške kartice SD (do 2 GB), SDHC (do 32 GB) in SDXC (do 64 GB), ki so na voljo od januarja 2012, so bile preverjene in potrjene za uporabo z računalnikom VAIO. Vseeno pa ni zagotovljeno, da so z računalnikom združljive vse pomnilniške kartice SD, SDHC ali SDXC.

- Reža za pomnilniško kartico SD v računalniku VAIO ne podpira funkcije avtorske zaščite pomnilniške kartice SD, pomnilniške kartice SDHC in pomnilniške kartice SDXC.

- V režo za pomnilniško kartico ne poskušajte vstaviti drugih vrst pomnilniških kartic ali prilagojevalnikov pomnilniških kartic. Nezdružljiva pomnilniška kartica ali prilagojevalnik pomnilniške kartice se lahko zatakneta v reži in poškodujeta računalnik VAIO.

- Nekatere vrste pomnilniških kartic, na primer kartice s funkcijo UHS (ultra hiter prenos podatkov), se lahko zaradi neprekinjenega dostopa do njih močno segrejejo. V tem primeru pred odstranjevanjem kartice počakajte, da se ohladi.

Sorodna tema
Vstavljanje/odstranjevanje pomnilniških kartic SD