Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če ne morem predvajati filmov ali zvočnih posnetkov, prejetih prek brezžične povezave LAN, ali pa se njihovo predvajanje prekinja? Zakaj je prenos podatkov počasen?

- Premaknite računalnik VAIO stran od morebitnih ovir ali bližje dostopni točki, ki jo nameravate uporabljati.
  Zmogljivost povezave je odvisna od oddaljenosti dostopne točke, ovir, konfiguracije naprave, moči/motenj radijskih signalov, stenskih materialov, izvajanja programske opreme itd.

- Če uporabljate dostopno točko, je lahko naprava začasno preobremenjena, odvisno od števila drugih naprav, ki komunicirajo prek dostopne točke.
  Počakajte trenutek in nato poskusite znova.

- Spremenite nastavitev kanala dostopne točke. Če spremenite kanal, lahko zmanjšate motnje brezžičnega omrežja in povečate hitrost prenosa podatkov.
  V primeru motenj kanala dostopne točke se lahko prenos podatkov upočasni.

- Če je delovanje dostopne točke moteno zaradi delovanja drugih dostopnih točk, spremenite kanal dostopne točke.
  Več informacij najdete v priročniku, ki ste ga dobili skupaj z dostopno točko.

- Preverite, ali se v bližini brezžičnih naprav LAN uporablja mikrovalovna pečica.
  Brezžična povezava LAN deluje v frekvenčnem pasu 2,4 GHz, ki ga uporabljajo številne naprave in aparati. Če med komunikacijo prek brezžične povezave LAN uporabljate mikrovalovno pečico, se lahko hitrost prenosa podatkov zmanjša, obseg komunikacije zoži ali pa je komunikacija motena.

- Preverite, ali je za Nastavitve brezžične omrežne kartice v meniju Možnosti porabe energije izbrana možnost Največja učinkovitost delovanja. [Podrobnosti]