Uporabniški priročnik za VAIO Serije SVE1411/SVE1511/SVE1711

Reference

# Opombe v zvezi z uporabo funkcije brezžične povezave LAN

Preden uporabite funkcijo brezžične povezave LAN, preberite spodnje previdnostne ukrepe za pravilno uporabo.

- V nekaterih državah ali regijah lokalni predpisi omejujejo uporabo brezžičnih izdelkov LAN.

- Brezžične naprave LAN delujejo v frekvenčnem pasu 2,4, ki ga uporabljajo različne naprave. Brezžične naprave LAN uporabljajo tehnologijo za zmanjševanje radijskih motenj od drugih naprav, ki uporabljajo isti frekvenčni pas; radijske motnje lahko kljub temu upočasnijo komunikacijo, zmanjšajo obseg komunikacije ali povzročijo napako v komunikaciji.

- Če sta v računalniku VAIO omogočeni funkcija BLUETOOTH in funkcija brezžične povezave LAN s frekvenčnim pasom 2,4 GHz, lahko pride do motenj, ki upočasnijo komunikacijo ali povzročijo druge težave.

- Če želite komunicirati po brezžični povezavi LAN, ko ste na poti, boste morda morali skleniti pogodbo s ponudnikom brezžične povezave LAN.

- Če imate računalnik VAIO s standardom IEEE 802.11a/b/g/n, je uporaba funkcije brezžične povezave LAN s frekvenčnim pasom 5 GHz na prostem zakonsko prepovedana.

- Hitrost in obseg komunikacije sta odvisna od spodnjih pogojev:

- Razdalja med napravama.

- Ovire med napravama.

- Konfiguracija naprave.

- Radijski pogoji.

- Prostori (vključno z materialom sten itd.)

- Uporabljena programska oprema
  Pri slabih radijskih pogojih se komunikacija lahko prekine.

- Hitrost prenosa podatkov, ki je navedena v specifikacijah, je teoretična najvišja hitrost in ne odraža dejanske hitrosti prenosa podatkov.

- Dejanska hitrost komunikacije morda ni enaka tisti, ki je prikazana v računalniku VAIO.

- Komunikacija med frekvenčnima pasovoma brezžične povezave LAN 2,4 in 5 GHz ni mogoča.

- Če standarda IEEE 802.11g in IEEE 802.11n (2,4 GHz) uporabljate z izdelkom IEEE 802.11b, lahko motnje vplivajo na hitrost prenosa podatkov. Poleg tega standarda IEEE 802.11g in IEEE 802.11n samodejno zmanjšata hitrost prenosa in tako ohranjata združljivost z izdelkom IEEE 802.11b. Hitrost prenosa lahko povečate, če spremenite nastavitve kanala dostopne točke.

- Standarda IEEE 802.11a in IEEE 802.11n nista dovoljena v začasnih omrežjih.

- Če želite nenadoma prekiniti funkcijo brezžične povezave LAN, izklopite računalnik VAIO.

- Standard WLAN vključuje te načine šifriranja: varnostni protokol WEP (Wired Equivalent Privacy), zaščiten brezžični dostop WPA2 (Wi-Fi Protected Access 2) in zaščiten brezžični dostop WPA (Wi-Fi Protected Access). Na skupen predlog inštituta IEEE in združenja Wi-Fi Alliance sta WPA2 in WPA specifikaciji standardov, ki temeljijo na interoperabilnih varnostnih izboljšavah, ki povečajo stopnjo zaščite podatkov in nadzor dostopa za obstoječa omrežja Wi-Fi. WPA je zasnovan za vnaprejšnjo združljivost s specifikacijo IEEE 802.11i. Poleg preverjanja pristnosti uporabnika s standardom 802.1X in protokolom EAP (Extensible Authentication Protocol) uporablja tudi napredno šifriranje podatkov TKIP (Temporal Key Integrity Protocol). Šifriranje podatkov ščiti ranljivo brezžično povezavo med odjemalci in dostopnimi točkami. Poleg tega so za zagotavljanje zasebnosti na voljo še drugi običajni varnostni mehanizmi za povezavo LAN, na primer: zaščita z geslom, celovito šifriranje, navidezna zasebna omrežja in preverjanje pristnosti. WPA2, druga generacija protokola WPA, omogoča boljšo zaščito podatkov in nadzor omrežnega dostopa, poleg tega pa je zasnovan za zaščito vseh različic naprav 802.11, vključno s standardi 802.11b, 802.11a, 802.11g in 802.11n, ter naprav z več frekvenčnimi pasovi in standardi. Poleg tega WPA2 na podlagi potrjenega standarda IEEE 802.11i ponuja varnost na vladni ravni, saj uporablja šifrirni algoritem AES, ki ustreza standardu FIPS 140-2 Nacionalnega inštituta za standarde in tehnologijo (NIST), in preverjanje pristnosti na osnovi standarda 802.1X. Protokol WPA2 je združljiv s protokolom WPA.

Sorodna tema
O standardih brezžičnega omrežja LAN
Pred uporabo brezžične povezave LAN
Vzpostavljanje brezžične komunikacije LAN
Prekinjanje brezžične komunikacije LAN
Opombe v zvezi s funkcijo BLUETOOTH(R)<modeli s funkcijo BLUETOOTH>