Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če ne najdem naprave BLUETOOTH(R), s katero želim komunicirati?

- Skrajšajte razdaljo med računalnikom VAIO in napravo BLUETOOTH na največ 10 m.
  Če je računalnik od naprave BLUETOOTH oddaljen več kot 10 m, komunikacija ne bo mogoča.
  Računalnik morda ne bo mogel komunicirati z napravo BLUETOOTH (tudi če je od nje oddaljen največ 10 m) zaradi ovir med napravama, kakovosti radijskih valov, prostorov, ki vključujejo stene (in zaradi materiala, iz katerega so te narejene) ter uporabljene programske opreme. V tem primeru premaknite računalnik stran od ovir ali bližje napravi.

- Preverite, ali je funkcija BLUETOOTH v napravi, s katero želite komunicirati, vklopljena, in se prepričajte, da naprava ni v načinu varčevanja z energijo.

- Preverite, ali je funkcija BLUETOOTH v napravi, s katero želite komunicirati, omogočena.
  Več informacij najdete v priročniku, ki ste ga dobili skupaj z napravo.

- Če naprava, s katero želite komunicirati, že komunicira z drugo napravo BLUETOOTH, je morda ni mogoče poiskati ali komunikacija med napravo in računalnikom VAIO ni mogoča.