Uporabniški priročnik za VAIO Serije SVE1411/SVE1511/SVE1711

Reference

# Opombe v zvezi z zaslonom LCD

Preberite spodnje previdnostne ukrepe za pravilno uporabo zaslona LCD.

- Zaslon LCD je izdelan z izjemno natančno tehnologijo. Vendar pa se lahko na zaslonu prikazujejo majhne črne pike in/ali svetle pike (rdeče, modre ali zelene). To je običajen rezultat postopka izdelave in ne pomeni, da gre za okvaro.

- Ne praskajte po površini zaslona LCD in nanj ne pritiskajte, saj ga lahko poškodujete.

- Ne pritiskajte pokrova zaslona LCD, ko je zaprt, saj se zaslon LCD lahko opraska ali umaže.

- Zaslon LCD se med delovanjem lahko segreje. To je normalno in ne pomeni, da gre za okvaro.

- Zaslona LCD ne izpostavljajte soncu, saj se lahko poškoduje. Ko uporabljate računalnik VAIO v bližini okna, ga zavarujte pred neposredno sončno svetlobo.

- Ko odpirate pokrov zaslona LCD ali dvigujete računalnik VAIO, ne pritiskajte na zaslon LCD ali njegove robove. Zaslon LCD je občutljiv na pritiske ali udarce, zato se lahko pri uporabi večje sile poškoduje ali okvari. Ko odpirate računalnik, z eno roko držite spodnji del, z drugo pa nežno dvignite pokrov zaslona LCD. Ko prenašate računalnik z odprtim pokrovom, ga držite z obema rokama.

- Če uporabljate računalnik VAIO pri nizkih temperaturah, se lahko na zaslonu LCD prikaže preostanek slike. To ne pomeni, da gre za okvaro. Ko je temperatura računalnika znova normalna, tudi zaslon deluje normalno.

- Preostanek slike se lahko prikaže na zaslonu LCD, če je dalj časa prikazana ista slika. Preostanek slike čez nekaj časa izgine. Če želite preprečiti preostanke slik, lahko uporabite ohranjevalnik zaslona.