Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če se računalnik VAIO ne vklopi (lučka vklopa ne zasveti zeleno)?

- Preverite, ali so vsi kabli trdno povezani v naprave, na primer med računalnikom VAIO in napajalnikom, med napajalnikom in napajalnim kablom ter med napajalnim kablom in električno vtičnico. [Podrobnosti]

- Če napajalni kabel računalnika VAIO priklopite v razdelilnik s stikalom, preverite, ali je vklopljen in ali je napajalni kabel razdelilnika trdno priključen v električno vtičnico.

- Če računalnika VAIO ne izklopite z normalnim postopkom, je krmilnik vklopa zaradi programske napake morda onemogočen.
  Odklopite vse kable in zunanje naprave, kot je napajalni kabel ali naprava USB, nato odstranite akumulator in počakajte približno pet minut. Nato jih znova priklopite in vklopite računalnik.

- Pred prvim vklopom računalnik VAIO z napajalnikom povežite v vir napajanja.

- Preverite, ali uporabljate priloženi napajalnik Sony.
  Iz varnostnih razlogov uporabljajte samo pristen akumulator za polnjenje in napajalnik Sony, ki ju je družba Sony dobavila skupaj z računalnikom VAIO.

- Preverite, ali je akumulator pravilno nameščen.

- Akumulator je morda prazen.

- S pritiskom gumba (Vklop) na računalniku preverite, ali računalnik VAIO ni v stanju mirovanja.
  Če gumb (Vklop) pridržite za več kot štiri sekunde, se računalnik izklopi.

- Če računalnik postavite s hladnega mesta na toplo ali če ga uporabljate v okolju z visoko vlažnostjo, se lahko v računalniku nabere kondenz.
  V tem primeru počakajte vsaj eno uro, preden ga vklopite.
  Računalnika ne uporabljajte v okolju z visoko vlažnostjo (ko je relativna vlažnost višja od 80 %), saj lahko ta povzroči okvaro računalnika.