Uporabniški priročnik za VAIO Serije SVE1411/SVE1511/SVE1711

Opravilo

# Komunikacija z drugo napravo BLUETOOTH(R), na primer miško
<modeli s funkcijo BLUETOOTH>

Z računalnikom VAIO lahko povežete naprave BLUETOOTH.
Za podrobnosti o komunikaciji BLUETOOTH glejte poglavje O funkciji BLUETOOTH <modeli s funkcijo BLUETOOTH>. [Podrobnosti]

1. Kliknite (Start), Vsi programi in nato VAIO Smart Network ali pa kliknite (ikona programa VAIO Smart Network) v območju za obvestila na namizju.

1. Preverite, ali je posamezno stikalo ob možnosti Wireless Functions ali BLUETOOTH nastavljeno na On.

Če je nastavljeno na Off, ga kliknite in preklopite na On.
Namig

- Če je računalnik VAIO združljiv s hitro tehnologijo BLUETOOTH in ga nameravate uporabljati za hitro komunikacijo, preklopite stikalo ob možnosti Wireless LAN na On.

- Preverite, ali lučka WIRELESS na računalniku VAIO sveti.

1. Kliknite (Start) in Naprave in tiskalniki.

1. Ko povezujete miško BLUETOOTH, jo vklopite in pritisnite tipko za povezovanje.

Namig

- Več informacij o pripravi naprave na povezovanje najdete v priročniku, ki ste ga dobili skupaj z napravo BLUETOOTH.

1. Kliknite Dodajanje naprave.

Računalnik VAIO poišče naprave in prikaže seznam naprav. Za registracijo naprave upoštevajte navodila na zaslonu.
Opomba

- Iskanje naprave BLUETOOTH v računalniku VAIO lahko traja nekaj časa. Če se naprava ne prikaže na seznamu, ponovite postopek za pripravo naprave na povezovanje (na primer pritisnite tipko za povezovanje).

- Postopek za vzpostavljanje povezave se razlikuje glede na napravo BLUETOOTH. Informacije o postopku najdete v priročniku, ki ste ga dobili skupaj z napravo.

Namig

- Če želite povezati miško BLUETOOTH, jo izberite na seznamu naprav in kliknite gumb Naprej. Če se prikaže okno Izberite možnost vzpostavljanja povezave, izberite Združi brez kode in kliknite gumb Naprej. Z izbrano miško kliknite Zapri, da zaprete okno.

- Za podrobnosti o opravilih kliknite (Start) in Pomoč in podpora, da odprete Pomoč in podporo sistema Windows, nato pa v iskalno polje vnesite »BLUETOOTH«.

- Če naprava BLUETOOTH za vzpostavljanje povezave zahteva preverjanje pristnosti, se prikaže okno za vnos ključa. Upoštevajte navodila na zaslonu, da izmenjate ključ med napravo BLUETOOTH in računalnikom VAIO. Če ne želite vzpostaviti povezave, v oknu kliknite gumb Prekliči.
  Ključ je skrivna številka, ki jo vnese uporabnik za preverjanje pristnosti in dovoli dvema napravama BLUETOOTH, da komunicirata med sabo. Vnesite isti alfanumerični niz (razlikovanje med malimi in velikimi črkami) v obeh napravah in tako omogočite komunikacijo med njima. Ključ lahko spremenite pri vsakem preverjanju pristnosti, vendar morate v obeh napravah vnesti isti ključ. Podrobnosti o ključu za napravo BLUETOOTH najdete v priročniku, ki ste ga dobili skupaj z napravo. Če je ključ BLUETOOTH vnesen za določen čas, bo zaradi varnosti povezava prekinjena. V tem primeru poskusite znova.

Sorodna tema
O funkciji BLUETOOTH(R)<modeli s funkcijo BLUETOOTH>
Prekinjanje komunikacije BLUETOOTH(R)<modeli s funkcijo BLUETOOTH>
Opombe v zvezi s funkcijo BLUETOOTH(R)<modeli s funkcijo BLUETOOTH>
O varnosti komunikacije BLUETOOTH(R)<modeli s funkcijo BLUETOOTH>