Uporabniški priročnik za VAIO Serije SVE1411/SVE1511/SVE1711

Reference

# Varnostne informacije

Podrobne informacije o varnosti najdete v priloženem priročniku za varno uporabo.

## Računalnik

- Če vam na računalnik VAIO pade kak predmet ali po njem polijete tekočino, ga izklopite, odklopite napajalni kabel in odstranite akumulator (če je odstranljiv). Preden ga začnete znova uporabljati, priporočamo, da ga pregleda usposobljeno osebje.

- Uporabljajte samo določene zunanje naprave in kable vmesnikov.

- Majhne dele, kot je pomnilniška kartica »Memory Stick« ali prilagojevalnik pomnilniške kartice »Memory Stick«, hranite zunaj dosega otrok, saj obstaja nevarnost, da jih pogoltnejo.

- Površina in spodnji del računalnika VAIO ter napajalnik in akumulator se lahko segrejejo zaradi obremenitve CPE ali električnega toka, ki se ustvari med polnjenjem akumulatorja. To je normalno in ne pomeni, da gre za okvaro. Stopnja segrevanja je odvisna od uporabljenih zunanjih naprav in programske opreme.

- Če se računalnik VAIO ali napajalnik preveč segreje, izklopite računalnik, odklopite napajalnik, odstranite akumulator (če je odstranljiv) in se obrnite na pooblaščeni servisni center ali službo za podporo strankam Sony.

## Vir napajanja

- Na napajalni kabel ne postavljajte težkih predmetov, saj lahko pride do požara.

- Napajalni kabel odklopite tako, da ga povlečete za vtič. Nikoli ne vlecite z kabel.

- Ne uporabljajte prerezanih ali poškodovanih kablov za povezovanje.

- Če računalnika dalj časa ne nameravate uporabljati, ga odklopite iz električne vtičnice.

- Če računalnika VAIO dalj časa ne boste uporabljali, iz njega odstranite akumulator ter tako preprečite okvaro akumulatorja.

## Slušalke

- Slušalk ne uporabljajte med vožnjo z avtomobilom, na kolesu in med upravljanjem kakršnih koli vozil z motorjem. Uporaba slušalk v teh primerih lahko povzroči nevarnost v prometu in je na določenih območjih prepovedana. Nevarno je lahko tudi glasno predvajanje glasbe med hojo, predvsem na prehodih za pešce.

- Glasnost zvoka v slušalkah naj ne bo previsoka. Strokovnjaki za sluh odsvetujejo neprestano in glasno predvajanje v daljšem obdobju. Če vam začne v ušesih zvoniti, zmanjšajte glasnost ali prenehajte z uporabo.