Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če je prikazovanje videov moteno?

- Priporočamo vam, da onemogočite ohranjevalnik zaslona.
  Če je ta omogočen, se lahko namreč vklopi med predvajanjem DVD-ja ter tako vpliva na nemoteno predvajanje. Nekateri ohranjevalniki zaslona lahko celo spremenijo ločljivost in barve zaslona.

- Če ste kot izhod zaslona nastavili zaslon računalnika in zunanji zaslon, spremenite nastavitev in izberite samo enega od njiju.

- Če ste kot temo zaslona omogočili Teme Aero, to nastavitev spremenite.
  Več informacij o spreminjanju tem najdete v Pomoči in podpori sistema Windows.

- Nekateri videi se morda ne bodo predvajali nemoteno zaradi vrste ali bitne hitrosti videa. Predvajanje videa lahko morda izboljšate tako, da zmanjšate ločljivost zaslona. [Podrobnosti]

- Če računalnik dostopa do podatkov na pomnilniški kartici (če sveti lučka dostopa do nosilcev podatkov), počakajte, da se postopek zaključi, nato pa znova zaženite predvajanje.

- Če predvajate video, shranjen na pomnilniški kartici, ga kopirajte v vgrajeno napravo za shranjevanje, nato pa predvajajte kopirani video.