Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če ne morem natisniti dokumenta?

- Preverite, ali so nastavitve tiskalnika pravilne.
  Informacije o nastavitvah tiskalnika najdete v priročniku, ki ste ga dobili skupaj s tiskalnikom.

- Preverite, ali je tiskalnik vklopljen.
  Več informacij najdete v priročniku, ki ste ga dobili skupaj s tiskalnikom.

- Preverite, ali sta povezavi med napajalnim kablom tiskalnika in napajalnikom ter med napajalnikom in električno vtičnico ustrezni.

- Preverite, ali je nameščen ustrezen gonilnik tiskalnika.
  Ob priključitvi novega tiskalnika je treba najprej nastaviti gonilnik tiskalnika. Informacije o nastavitvi gonilnika tiskalnika najdete v priročniku, ki ste ga dobili skupaj s tiskalnikom, ali na spletnem mestu proizvajalca.

- Preverite, ali je stanje tiskalnika prikazano kot »povezan« ali »v pripravljenosti« in ali so nastavitve tiskalnika pravilno konfigurirane v skladu z navodili v priročniku, ki ste ga dobili skupaj s tiskalnikom.

- Preverite, ali je za tiskalnik izbrana možnost Nastavi kot privzeti tiskalnik. Več informacij najdete v razdelku Pomoč in podpora sistema Windows.

- Preverite, ali je tiskalnik združljiv s sistemom Windows, ki je nameščen v računalniku VAIO.

- Preverite, ali je tiskalnik povezan z omrežjem (LAN).
  Če je tiskalnik z omrežjem (LAN) povezan neposredno, preverite, ali je usmerjevalnik (ali zvezdišče) vklopljen.
  Če je tiskalnik povezan s tiskalniškim strežnikom, se prepričajte, da se v strežniku ne prikaže sporočilo o napaki.

- Preverite, ali programska oprema deluje pravilno.
  Programska oprema morda ne podpira oblike zapisa vašega dokumenta. V tem primeru se dokument ne natisne pravilno. Obrnite se na izdajatelja programske opreme ali proizvajalca tiskalnika.

- Preverite, ali ste izbrali ustrezna vrata za tiskalnik.
  Za več informacij o nastavitvah vrat tiskalnika glejte priročnik, ki ste ga dobili skupaj s tiskalnikom, ali se obrnite na proizvajalca.