Uporabniški priročnik za VAIO Serije SVE1411/SVE1511/SVE1711

Opravilo

# Vstavljanje/odstranjevanje pomnilniške kartice »Memory Stick«

»Memory Stick« lahko uporabljate za shranjevanje podatkov ali prenos slik med digitalnim fotoaparatom in računalnikom VAIO. Upoštevajte spodnja navodila za vstavljanje/odstranjevanje pomnilniške kartice »Memory Stick«.

## Vstavljanje pomnilniške kartice »Memory Stick«

1. Poiščite režo za pomnilniško kartico »Memory Stick«.

1. Pomnilniško kartico »Memory Stick« [Podrobnosti] obrnite tako, da bo puščica usmerjena proti reži, nato pa jo pazljivo potisnite v režo, da se zaskoči.

Sistem samodejno zazna kartico »Memory Stick« in prikaže njeno vsebino.* Če se na namizju ne odpre nobeno okno, kliknite (Start) in Računalnik, nato pa dvokliknite ikono »Memory Stick«.*
* Črka pogona za režo za pomnilniško kartico »Memory Stick« (na primer E:) je odvisna od konfiguracije sistema računalnika VAIO.
Opomba

- Ko vstavite kartico »Memory Stick« v režo, se v oknu Računalnik prikaže ikona »Memory Stick«.

- Če kartice »Memory Stick« ni mogoče vstaviti brez težav, jo previdno odstranite in preverite, ali je pravilno usmerjena. Ko vstavljate kartico »Memory Stick«, jo obrnite tako, da puščica kaže v pravilno smer. Če kartice »Memory Stick« ne morete vstaviti brez težav, je ne poskušajte vstaviti tako, da pri tem uporabljate silo, saj lahko pri tem poškodujete računalnik VAIO ali nosilec podatkov.

Namig

- Ob prvem vstavljanju pomnilniške kartice »Memory Stick« v režo se lahko prikaže okno s pozivom za namestitev programske opreme gonilnika. Če se prikaže okno s pozivom, upoštevajte navodila na zaslonu za namestitev programske opreme.

## Odstranjevanje pomnilniške kartice »Memory Stick«

1. Poiščite režo za pomnilniško kartico »Memory Stick«.

1. Preverite, ali je lučka dostopa do nosilcev podatkov izklopljena.

1. Potisnite kartico »Memory Stick« proti računalniku VAIO, da jo sprostite.

1. Izvlecite kartico »Memory Stick« iz reže.

Opomba

- Kartice »Memory Stick« ne odstranjujte, kadar sveti lučka dostopa do nosilcev podatkov. V nasprotnem primeru se lahko izgubijo podatki. Nalaganje večjih količin podatkov lahko traja dalj časa, zato se pred odstranjevanjem kartice »Memory Stick« prepričajte, da je lučka izklopljena.

- Pri odstranjevanju kartice »Memory Stick« bodite previdni, saj lahko kartica nepričakovano izskoči.

Sorodna tema
O pomnilniški kartici »Memory Stick«
Združljiva pomnilniška kartica »Memory Stick«
Formatiranje pomnilniške kartice »Memory Stick«
Opombe o uporabi pomnilniških kartic »Memory Stick«