Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če ne morem vzpostaviti povezave med računalnikom VAIO in dostopno točko (ali internetom)?

- Glejte poglavje Kaj naj storim, če ne morem uporabljati funkcije brezžične povezave LAN?. [Podrobnosti]

- Preverite, ali je dostopna točka vklopljena.

- Preverite nastavitve dostopne točke.
  Pri spodaj navedenih nastavitvah računalnik VAIO morda ne bo mogel vzpostaviti povezave z dostopno točko ali pa se povezava prekinja.

- Dostopna točka je nastavljena tako, da zavrača komunikacijo z napravo, v kateri je možnost SSID nastavljena na »ANY«, možnost SSID v računalniku VAIO ali dostopni točki pa je nastavljena na »ANY«.

- Dostopna točka je v neopaznem načinu.
  Za več informacij glejte priročnik, ki ste ga dobili skupaj z dostopno točko, ali se obrnite na ponudnika storitev brezžične povezave LAN.

- Preverite, ali je med računalnikom VAIO in dostopno točko vzpostavljena povezava. [Podrobnosti]

- Zmogljivost povezave je odvisna od oddaljenosti dostopne točke, ovir, konfiguracije naprave, moči/motenj radijskih signalov, stenskih materialov, izvajanja programske opreme itd.
  Premaknite računalnik VAIO stran od morebitnih ovir ali bližje dostopni točki, ki jo nameravate uporabljati.

- Preverite, ali je dostopna točka prikazana v oknu Vzpostavljena povezava z.
  Kliknite (Start), Nadzorna plošča, Omrežje in internet, Središče za omrežje in skupno rabo in Vzpostavi povezavo z omrežjem, nato pa preverite, ali je dostopna točka prikazana v oknu Vzpostavljena povezava z.

- Preverite, ali uporabljate pravilni varnostni ključ.
  Varnostni ključ je zaradi varnostnih razlogov prikazan kot »•«. Vnesite ga znova. [Podrobnosti]

- Preverite, ali se nastavitve funkcije brezžične povezave LAN ali računalnika VAIO ujemajo z nastavitvami dostopne točke. [Podrobnosti]

- Preverite, ali je računalnik VAIO ustrezno konfiguriran za dostop do interneta.
  Če dostop do interneta omejuje protivirusna programska oprema ali funkcija požarnega zidu sistema Windows, računalnik VAIO morda ne bo mogel vzpostaviti povezave z internetom. Preverite nastavitve.

- Preverite, ali je za Nastavitve brezžične omrežne kartice v meniju Možnosti porabe energije nastavljena možnost Največja učinkovitost delovanja.
  Kliknite (Start), Nadzorna plošča, Sistem in varnost ter Možnosti porabe energije. Kliknite Spreminjanje nastavitev načrta za trenutni plan porabe energije in nato Spremeni dodatne nastavitve porabe energije. Izberite zavihek Dodatne nastavitve in dvokliknite Nastavitve brezžične omrežne kartice ter Način varčevanja z energijo, nato pa izberite Največja učinkovitost delovanja.