Uporabniški priročnik za VAIO Serije SVE1411/SVE1511/SVE1711

Pogosta vprašanja

#### Kaj naj storim, če ne morem izklopiti računalnika VAIO?

- Upoštevajte enega od spodnjih postopkov za zapiranje programa, nato pa znova izklopite računalnik VAIO.

- V oknu odprtega programa kliknite gumb za zapiranje.

- Pritisnite tipki Alt+F4.
  Če niste shranili podatkov, se pojavi sporočilo s pozivom, da to storite. Kliknite gumb, da shranite podatke.
  Pritiskajte tipki Alt+F4, dokler se ne prikaže okno Zaustavitev sistema Windows, nato pa s spustnega seznama izberite možnost Zaustavitev sistema in kliknite V redu.

- Če ste v računalnik VAIO namestili nov program, preverite, ali ta deluje pravilno, ali so podatki v njem normalni in ali ste ga pravilno uporabljali.

- Obrnite se na izdajatelja programa ali na ustreznega ponudnika tehnične podpore.

- Če so v računalnik VAIO povezane zunanje naprave, kot je tiskalnik ali naprava USB, ali pa je računalnik povezan v omrežje, odklopite vse zunanje naprave oz. prekinite omrežno povezavo, nato pa izklopite računalnik.
  Ko računalnik komunicira z zunanjo napravo ali omrežjem, sistem Windows ne dovoli izklopa računalnika. Poleg tega gonilniki določenih zunanjih naprav ne podpirajo funkcije prisilnega izklopa računalnika.

- Če se zaslon računalnika preneha odzivati, pritisnite tipke Ctrl+Alt+Delete in v spodnjem desnem kotu zaslona kliknite (Zaustavitev sistema).

- Če se računalnik VAIO preneha odzivati in se prikaže sporočilo, da se shranjujejo nastavitve oz. da se sistem računalnika zaustavlja, v danem vrstnem redu upoštevajte spodnje postopke.

- Pritisnite tipko Enter.
  Počakajte nekaj trenutkov.

- Če težave tako ne odpravite, pritisnite tipke Ctrl+Alt+Delete.
  Nato počakajte nekaj trenutkov.

- Če tudi po izvedenih postopkih, opisanih zgoraj, ne morete izklopiti računalnika VAIO, izvedite spodnja opravila.
  Pri tem se lahko poškodujejo delovni podatki. Pred izvedbo teh opravil prekinite omrežno povezavo z računalnikom.

- Pritisnite tipke Ctrl+Alt+Delete in v spodnjem desnem kotu zaslona računalnika kliknite (Zaustavitev sistema).

- Za več kot štiri sekunde pridržite gumb (Vklop).

- Odklopite napajalnik in iz računalnika VAIO odstranite akumulator.