Uporabniški priročnik za VAIO Serije SVE1411/SVE1511/SVE1711

Reference

# Opombe o uporabi pomnilniških kartic »Memory Stick«

Pred uporabo pomnilniške kartice »Memory Stick« preberite spodnje varnostne ukrepe za pravilno uporabo.

- Kartico »Memory Stick« hranite zunaj dosega otrok, saj obstaja nevarnost, da jo pogoltnejo.

- Priključka kartice »Memory Stick« se ne dotikajte s prsti ali kovinskimi predmeti.

- Kartica »Memory Stick« je sestavljena iz občutljivih elektronskih komponent. Varujte jo pred udarci, upogibanjem in padci.

- Kartice »Memory Stick« ne razstavljajte in je ne spreminjajte.

- Pazite, da kartica »Memory Stick« ne pride v stik z vodo.

- Ne shranjujte je na mestu, ki je izpostavljeno:

- izjemno visokim temperaturam (na primer v avtu, ki ga pustite na soncu);

- neposredni sončni svetlobi;

- visoki vlažnosti ali jedkim snovem;

- čezmernim količinam prahu.

- Uporabljajte kartice »Memory Stick« in prilagojevalnike, združljive s standardi, ki jih podpira vaš računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na kartico »Memory Stick«, ki je zaščitena pred pisanjem, ni mogoče zapisovati podatkov.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

- odstranite kartico »Memory Stick« ali izklopite računalnik VAIO, medtem ko sveti lučka dostopa do medija;

- kartico »Memory Stick« uporabljate v prostoru, kjer lahko njeno delovanje zmoti statična elektrika ali električni šum.

- Kartico »Memory Stick« prenašajte v ustreznem etuiju, da preprečite nastajanje statične elektrike.

- Če nameravate kartico »Memory Stick« uporabljati v napravi, ki ni računalnik (na primer v digitalnem fotoaparatu ali prenosni zvočni napravi), jo s to napravo predhodno formatirajte (inicializirajte).
  Nekatere naprave morda ne podpirajo oblike zapisa datotek za računalnike in prikažejo sporočilo s pozivom za formatiranje pomnilniške kartice »Memory Stick«. V tem primeru kopirajte podatke s kartice »Memory Stick« v računalnik VAIO in formatirajte kartico z napravo. Pri formatiranju se izbrišejo vsi podatki na kartici »Memory Stick«.
  Več informacij najdete v priročniku, ki ste ga dobili skupaj z napravo.

- V režo za pomnilniško kartico »Memory Stick« ne vstavljajte drugih predmetov.

- To režo uporabljate samo za branje s podprtih kartic »Memory Stick« ali zapisovanje nanje in ne za druge namene.

## Opombe o uporabi pomnilniških kartic »Memory Stick Duo«

Na nalepko kartice »Memory Stick Duo«, ki jo nameravate uporabljati, ne navajajte označb s pisali, ki imajo ostro konico. Prevelika sila na kartico lahko poškoduje notranje dele kartice.

## Opombe o uporabi pomnilniških kartic »Memory Stick Micro«

- Če želite uporabljati pomnilniško kartico »Memory Stick Micro« (M2), jo vstavite v prilagojevalnik M2 Duo. Če kartico vstavite neposredno v režo za pomnilniško kartico »Memory Stick Duo« brez prilagojevalnika, je morda ne boste mogli odstraniti iz reže.

- Prilagojevalnika »Memory Stick Micro« in M2 Duo hranite zunaj dosega otrok, saj lahko imata v primeru zaužitja škodljive učinke.

Sorodna tema
O pomnilniški kartici »Memory Stick«
Združljiva pomnilniška kartica »Memory Stick«
Vstavljanje/odstranjevanje pomnilniške kartice »Memory Stick«
Formatiranje pomnilniške kartice »Memory Stick«