Uporabniški priročnik za VAIO Serije SVE1411/SVE1511/SVE1711

Opravilo

# Vstavljanje/odstranjevanje pomnilniških kartic SD

Računalnik VAIO je opremljen z režo za pomnilniško kartico SD. To režo lahko uporabljate za prenos podatkov med digitalnimi fotoaparati, videokamerami, predvajalniki glasbe in drugimi avdio/video napravami.
Vrste pomnilniških kartic, ki jih podpira reža za pomnilniško kartico SD na računalniku:

- pomnilniška kartica SD,

- pomnilniška kartica SDHC,

- pomnilniška kartica SDXC.

## Vstavljanje pomnilniške kartice SD

1. Poiščite režo za pomnilniško kartico SD na računalniku.

1. Pomnilniško kartico SD obrnite tako, da bo puščica usmerjena proti reži, nato pa jo pazljivo potisnite v režo, da se zaskoči.

Ko vstavite kartico v režo, se v oknu Računalnik prikaže ikona pomnilniške kartice SD.
Opomba

- Pazite, da kartico pri vstavljanju v režo pravilno usmerite. Če poskušate v režo vstaviti kartico, ki je obrnjena narobe, lahko poškodujete režo. Več informacij najdete v priročniku, ki ste ga dobili skupaj s pomnilniško kartico SD.

- Ikona pomnilniške kartice SD v oknu Računalnik ne bo prikazana, dokler ne vstavite kartice.

Namig

- Ob prvem vstavljanju pomnilniške kartice SD v režo se lahko prikaže okno s pozivom za namestitev programske opreme gonilnika. Če se prikaže okno s pozivom, upoštevajte navodila na zaslonu za namestitev programske opreme.

- Med branjem podatkov s kartice SD ali zapisovanjem podatkov nanjo sveti lučka dostopa do nosilcev podatkov.

## Odstranjevanje pomnilniške kartice SD

1. Poiščite režo za pomnilniško kartico SD na računalniku.

1. Preverite, ali je lučka dostopa do nosilcev podatkov izklopljena.

1. Potisnite kartico SD proti računalniku VAIO, da jo sprostite.

1. Izvlecite kartico SD iz reže.

Sorodna tema
Opombe v zvezi z uporabo pomnilniških kartic SD