Uporabniški priročnik za VAIO Serije SVE1411/SVE1511/SVE1711

Opravilo

# Varnostno kopiranje podatkov, ko sistema Windows ni mogoče zagnati

Če sistema Windows ne morete zagnati, podatke varnostno kopirajte s programom VAIO Care Rescue.

## Obnavljanje podatkov

1. Pritisnite tipko ASSIST, ko je računalnik VAIO izklopljen, da zaženete program VAIO Care Rescue.

Namig

- Če se pojavi okno za izbiro jezika, izberite želeni jezik in kliknite V redu.

1. Kliknite Tools in Rescue Data.

1. Upoštevajte navodila na zaslonu.

Opomba

- Če je vaš računalnik VAIO opremljen z vrati USB, ki so skladna s standardom USB 2.0, v vrata lahko priključite napravo USB, kadar podatke želite varnostno kopirati na napravo USB.

Namig

- Program VAIO Care Rescue lahko zaženete tudi z diskom Recovery Media. [Podrobnosti]

- Če izberete možnost Custom rescue, priporočamo, da kot mesto shranjevanja obnovljenih datotek izberete zunanji trdi disk.

## Opombe v zvezi s programom Rescue Data

- Z obnovljenimi datotekami ravnajte previdno, da jih zaščitite pred nepooblaščenim dostopom.

- Preden za varnostno kopiranje in obnavljanje podatkov uporabite program Rescue Data, v sistemu Windows onemogočite funkcijo šifriranja trdega diska.
  Nepooblaščeni uporabniki, ki uporabljajo disk Recovery Media in ta program, lahko enostavno pridejo do obnovljenih podatkov, ki na vgrajeni napravi za shranjevanje niso šifrirani. Zato po uporabi tega programa nastavite geslo ob zagonu ali geslo trdega diska, omogočite funkcijo sistema Windows za šifriranje trdega diska, disk Recovery Media pa shranite na varnem mestu ter tako obnovljene datoteke zaščitite pred nepooblaščenim dostopom.

- Za obnavljanje avtorsko zaščitenih podatkov, kot so glasbene datoteke, razvrščene s programom za predvajanje, uporabite orodje za varnostno kopiranje, ki ga določa program, s katerim ste te podatke uvozili. Sony ne jamči združljivosti predvajanja podatkov, ki jih ne obnovite z določenim orodjem za varnostno kopiranje.

- Uporaba programa Rescue Data ni zagotovilo, da bodo varnostno kopirani vsi podatki na vdelani napravi za shranjevanje.
  Družba Sony ne prevzema odgovornosti za izgubo podatkov, do katere lahko pride med varnostnim kopiranjem.

- Med uporabo tega programa naj bo računalnik VAIO priklopljen na napajalni kabel ali napajalnik.

- Odvisno od izbranega mesta se lahko obnovljene datoteke razdelijo na dve ali več datotek in shranijo na mesto za obnovljene datoteke ali se preimenujejo. Obnovljene datoteke obnovite z orodjem VAIO Data Restore Tool. [Podrobnosti]

- Če zunanji trdi disk ali optični pogon ne podpira povezave USB, namestite gonilnik programa.

Sorodna tema
O varnostnem kopiranju
O vrstah varnostnega kopiranja
Obnavljanje podatkov z orodjem VAIO Data Restore Tool
Ustvarjanje obnovitvene točke
Obnovitev sistemskih datotek z obnovitveno točko, ko sistema Windows ni mogoče zagnati